பொருட்பால்- அரசியல்- அதிகாரம் 46. சிற்றினம் சேராமை பரிமேலழகர் உரை அதிகார முன்னுரை  அஃதாவது சிறிய இனத்தைப் பொருந்தாமை. சிறிய இனமாவது, "நல்லதன் நலனும் தீயதன் தீமையும் இல்லை என்போ"1ரும், விடரும் தூர்த்தரும் நடரும் உள்ளிட்ட குழு. அறிவைத் திரித்து இருமையும் கெடுக்கும் இயல்பிற்றாய அதனைப் பொருந்திற் பெரியாரைத் துணைக்கோடல் பயனின்று என்பது உணர்த்தற்கு இஃது அதன்பின் வைக்கப்பட்டது. குறள் 451 (சிற்றினமஞ்சும்)  சிற்றின மஞ்சும் பெருமை சிறுமைதான்     சிற்றினம் அஞ்சும் பெருமை சிறுமைதான் சுற்றமாச் சூழ்ந்து விடும் (01).                          சுற்றமாச் சூழ்ந்து விடும். இதன்பொருள் பெருமை சிற்றினம் அஞ்சும்= பெரியோர் இயல்பு சிறிய இனத்தை அஞ்சாநிற்கும்; 